ת"א 28501-09-13 קרן קיימת לישראל נ' סואעד (המנוח) ואח' - פסקדין
מיקומך באתר: עמוד ראשי >> חיפוש פסקי-דין >> ת"א 28501-09-13 קרן קיימת לישראל נ' סואעד (המנוח) ואח'
ת"א 28501-09-13 קרן קיימת לישראל נ' סואעד (המנוח) ואח'
28501-09-13
1. מוחמד סואעד (המנוח)
2. סבחה סואעד
3. מופלח סואעד
4. מחמוד סואעד
5. עישה סואעד
6. אנור סואעד
7. יוסף סואעד
8. עבדאללה סואעד
9. מואפק סואעד
10. אזדהאר סמרי
11. מאלכ סואעד
12. מאג'ד סואעד
13. מרואן סואעד
עו"ד אמיל נחאס
1.בהמשך להחלטה מיום 29.3.2015 אני ממנה את המהנדס מר דן ברלינר [מדרך העצמאות 55 חיפה טל. 04-8643593] כמומחה מטעם בית-המשפט (להלן המומחה).
2.המומחה יבקר יחד עם באי-כוח הצדדים, המומחים מטעם הצדדים ונציגי הצדדים בנכס שעליו נסב הליך זה – חלקה 1 בגוש 10355 (להלן החלקה) – בהתייחס אליה קיימת מחלוקת בין הצדדים באשר להיקף השטח בו החזיקו בה הנתבעים, כשלשיטת מומחה התובעת היקף השטח האמור היה 4,897 מ"ר ואילו על-פי מומחה הנתבעים, הסתכם השטח ב- 2,925 מ"ר.
3.לעת הזו הנתבעים אינם מחזיקים בחלקה. יחד עם זאת, יש לעמוד על מקור הפער בין חוות-הדעת שהגישו המומחים מטעמם בהתייחס להיקף השטח בו החזיקו בחלקה בעבר.
4.ככל שההכרעה במחלוקת זו מצויה בתחום מומחיותו של מומחה בית-המשפט, תיערך על כך חוות-דעת – לאחר שלכל אחד ממומחי הצדדים תינתן הזדמנות להסביר למומחה את האופן בו ערך את חוות-דעתו, בהתייחס לכימות וחישוב השטח שהוחזק על-ידי הנתבעים בחלקה.
5.ככל שמומחה בית-המשפט יסבור כי הפער בין חוות-דעת הצדדים אינו מבטא מחלוקת אשר מצויה בתחום מומחיותו – אלא מחלוקת שטעונה שמיעת עדים וקביעת עובדות ועל כן מצויה בסמכותו של בית-המשפט – יציין זאת בחוות-הדעת.
6.חוות-דעתו של מומחה בית-המשפט לא תהא מכרעת ובעלי-הדין יהיו רשאים להסתמך על חוות-הדעת שנתנו המומחים מטעמם.
7.אני קובעת את שכרו של המומחה בסך של 6,000 ש"ח בצירוף מע"מ. בשלב זה ישאו הצדדים בשכרו של המומחה בחלקים שווים ביניהם. שכרו של המומחה ישולם לו במישרין, והמומחה מתבקש למסור את חוות-הדעת לבית-המשפט ולבעלי-הדין רק לאחר שיוסדר תשלום שכרו.
8.תוך שלושים יום ממועד המצאת ההחלטה יעבירו הצדדים למומחה כל מסמך שהם מבקשים להסתמך עליו לרבות חוות-דעת שנתנו המומחים מטעמם. העתקי מסמכים יומצאו בידי כל צד לצד שכנגד בד-בבד עם העברתם למומחה.
9.המומחה יתאם עם באי-כוח הצדדים מועד לביקור בחלקה. הביקור יערך לאחר שיועברו למומחה מסמכי הצדדים כמתחייב מהחלטה זו. בביקור יהיו נוכחים נציגי הצדדים, באי-כוחם ומומחי הצדדים – ואולם היעדרות של מי מהללו, אף שניתנה לו הזדמנות להשתתף בביקור המומחה בחלקה, לא תהא עילה לביטול הביקור ולאי-מתן חוות-הדעת.